
26-TA-1315: Noteikumu projekts (Grozījumi)
Grozījumi Ministru kabineta 2019. gada 30. aprīļa noteikumos Nr. 187 "Zemkopības ministrijas nolikums"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (20.01.2023.)

	Izsludināšana: 27.08.2026. 12:16

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 02.09.2026.)
Dzēšama vai labojama norāde par Zemkopības ministrijas pārstāvību Eiropas Savienības Tiesā izskatāmajās lietās (pamatojumu lūdzu skatīt iebildumā par noteikumu 5.21.apakšpunktu).
Piedāvātā redakcija
-
	Ņemts vērā
-
	Anotācija (ex-ante)
1.3. Pašreizējā situācija, problēmas un risinājumi

	2.
	Noteikumu konsolidētā versija
5.21. atbilstoši kompetencei pārstāv Latvijas Republikas intereses starptautiskajās organizācijās, ārvalstu un Eiropas Savienības institūcijās, tostarp Eiropas Savienības Tiesā izskatāmajās lietās;
	Iebildums (TM - 02.09.2026.)
Atbilstoši Ministru kabineta 2008.gada 2.decembra noteikumu Nr.995 "Kārtība, kādā sagatavo un apstiprina Latvijas Republikas nostājas projektu un nodrošina Latvijas Republikas pārstāvību Eiropas Savienības Tiesā un Eiropas Brīvās tirdzniecības asociācijas tiesā" 3.punktam un 4.3.apakšpunktam Latvijas Republikas pārstāvību Eiropas Savienības Tiesā nodrošina Tieslietu ministrija.
Zemkopības ministrija atbilstoši kompetencei kā atbildīgā iestāde sniedz Tieslietu ministrijai nepieciešamo atbalstu Eiropas Savienības Tiesā izskatāmajās lietās (plašāk skatīt minēto noteikumu 5.punktu).

Ja Zemkopības ministrija ir procesa dalībnieks nacionālajā tiesvedībā, kurā Latvijas tiesa ir lūgusi sniegt prejudiciālu nolēmumu, Zemkopības ministrija ir tiesīga piedalīties Eiropas Savienības Tiesas tiesvedībā kā pamatlietas puse (šajā nozīmē skatīt Eiropas Savienības Tiesas Reglamenta 96. un 97.pantu), bet arī šādā situācijā Zemkopības ministrijai nav deleģējuma pārstāvēt Latvijas Republiku kā autonomu procesa dalībnieku (minētajā reglamentā skatīt kā dalībvalsti).

Ievērojot minēto, norāde par pārstāvību Eiropas Savienības Tiesā izskatāmajās lietās ir dzēšama. Alternatīvi - izteikt 5.21. apakšpunktu redakcijā, kurā ietvertas Zemkopības ministrijas tiesības, kas ir saskanīgas ar minēto Ministru kabineta noteikumu 5.punktu.
Piedāvātā redakcija
5.21. atbilstoši kompetencei pārstāv Latvijas Republikas intereses starptautiskajās organizācijās, ārvalstu un Eiropas Savienības institūcijās.
Vai
5.21. atbilstoši kompetencei pārstāv Latvijas Republikas intereses starptautiskajās organizācijās, ārvalstu un Eiropas Savienības institūcijās, kā arī sniedz atbalstu Latvijas Republikas pārstāvībai Eiropas Savienības Tiesā izskatāmajās lietās.
	Ņemts vērā
-
	Noteikumu konsolidētā versija
5.21. atbilstoši kompetencei pārstāv Latvijas Republikas intereses starptautiskajās organizācijās, Eiropas Savienības institūcijās, sadarbojas ar ārvalstu institūcijām, kā arī sniedz atbalstu Latvijas Republikas pārstāvībai Eiropas Savienības Tiesā izskatāmajās lietās;

	3.
	Noteikumu konsolidētā versija
5.21. atbilstoši kompetencei pārstāv Latvijas Republikas intereses starptautiskajās organizācijās, ārvalstu un Eiropas Savienības institūcijās, tostarp Eiropas Savienības Tiesā izskatāmajās lietās;
	Priekšlikums (TM - 02.09.2026.)
Lūdzam projekta anotācijā izvērstāk skaidrot, kādās tieši ārvalsts institūcijās ministrija pārstāv Latvijas Republikas intereses vai redakcionāli precizēt normu, piemēram, paredzot, ka minētās intereses tiek pārstāvētas, sadarbojoties ar ārvalstu institūcijām, ja šāda norma vispār ir nepieciešama, ņemot vērā, ka minētais faktiski izriet jau no Valsts pārvaldes iekārtas likuma (attiecībā uz iestādes darbību valsts interesēs) un citām nolikuma normām attiecībā uz sadarbību. Vēršam uzmanību, ka nacionālās intereses valstis starptautiski pamatā pārstāv, savstarpēji sadarbojoties, vai starptautisko organizāciju ietvaros, nevis citas valsts iekšējā struktūrā.
Piedāvātā redakcija
-
	Ņemts vērā
-
	Noteikumu konsolidētā versija
5.21. atbilstoši kompetencei pārstāv Latvijas Republikas intereses starptautiskajās organizācijās, Eiropas Savienības institūcijās, sadarbojas ar ārvalstu institūcijām, kā arī sniedz atbalstu Latvijas Republikas pārstāvībai Eiropas Savienības Tiesā izskatāmajās lietās;

	4.
	Noteikumu konsolidētā versija
6.2. savas kompetences jomā noslēgt starptautiskās sadarbības līgumus, kā arī parakstīt un pievienoties starptautiskās sadarbības dokumentiem, tostarp deklarācijām, konferenču dokumentiem, kopīgiem paziņojumiem un citām juridiski nesaistošām vienošanām;
	Priekšlikums (TM - 02.09.2026.)
Projekta anotācijā minēts: "Attiecīgi nolikuma 6.1. apakšpunkts tiek precizēts izsakot to jaunā redakcijā - īstenot starptautisko sadarbību ministrijas kompetences jomās, savukārt nolikuma 6.3. apakšpunkts tiek svītrots. Šāds formulējums vienā tiesību normā aptvertu gan daudzpusējo, gan divpusējo starptautisko sadarbību, kā arī dažādās tās īstenošanas darbības." Saistībā ar minēto vēršam uzmanību, ka Tieslietu ministrijas ieskatā arī starptautiskās sadarbības dokumentu, tostarp deklarāciju, konferenču dokumentu, kopīgo paziņojumu un citu juridiski nesaistošu vienošanos parakstīšana un attiecīgi pievienošanās tiem faktiski izriet no starptautiskās sadarbības īstenošanas, kas jau ir minēta projekta 6.1. apakšpunktā. Ievērojot minēto, lūdzam svītrot normā vārdus "parakstīt un pievienoties starptautiskās sadarbības dokumentiem, tostarp deklarācijām, konferenču dokumentiem, kopīgiem paziņojumiem un citām juridiski nesaistošām vienošanām", nedublējot minētajā apakšpunktā norādīto.
Piedāvātā redakcija
-
	Ņemts vērā
TM izteiktajam viedoklim pēc būtības piekrītam, ka starptautiskās sadarbības dokumentu parakstīšana un pievienošanās tiem plašākā izpratnē ir viena no starptautiskās sadarbības īstenošanas formām. Vienlaikus uzskatām par nepieciešamu saglabāt nolikuma 6.2. apakšpunktā norādi parakstīt un pievienoties starptautiskās sadarbības dokumentiem.
Šāds regulējums ir saglabājams tiesiskās skaidrības nolūkā, jo starptautiskās sadarbības īstenošana var izpausties dažādās formās un ietvert plašu darbību loku, savukārt starptautiskās sadarbības līgumu noslēgšana, kā arī dokumentu parakstīšana un pievienošanās tiem ir konkrētas ārējās pārstāvības un ministrijas kompetences īstenošanas darbības. To tieša noteikšana nolikumā skaidri identificē ministrijai piešķirto kompetenci un novērš iespējamas interpretācijas neskaidrības par ministrijas tiesībām veikt minētās darbības.
Precizētajā redakcijā vairs netiek ietverts detalizēts starptautiskās sadarbības dokumentu uzskaitījums, saglabājot normā pietiekami vispārīgu formulējumu, vienlaikus skaidri nosakot ministrijas kompetenci parakstīt un pievienoties starptautiskās sadarbības dokumentiem.
 
	Noteikumu konsolidētā versija
-

	Izsludināšana: 03.07.2026. 10:52

	5.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 17.07.2026.)
Lūdzam svītrot noteikumu projekta anotācijas 1.3. sadaļā ietverto apgalvojumu, ka Ministru kabineta 2019. gada 30. aprīļa noteikumu Nr. 187 "Zemkopības ministrijas nolikums" (turpmāk – nolikums)  6.2. apakšpunkta spēkā esošā redakcija "ir par šauru un var radīt interpretāciju, ka dalība iespējama tikai starptautisko organizāciju un ES institūciju rīkotajos pasākumos, bet nav iespējama divpusējā sadarbība".

Vēršam uzmanību, ka ar starptautisko sadarbību saprot valsts darbību divpusējo un daudzpusējo attiecību kārtošanā (sk. https://tezaurs.lv/starptautisk%C4%81%20sadarb%C4%ABba). Tādējādi, ievērojot, ka atbilstoši nolikuma 6.2. un 6.3. apakšpunktam Zemkopības ministrijai (turpmāk - ZM) ir tiesības noslēgt starptautiskās sadarbības līgumus un koordinēt starptautisko sadarbību, nav pamata uzskatīt, ka spēkā esošais regulējums ierobežo ZM tiesības īstenot divpusēju sadarbību ar ārvalstu institūcijām.
Piedāvātā redakcija
-
	Ņemts vērā
Zemkopības ministrija (turpmāk – ZM) piekrīt, ka jēdziens “starptautiskā sadarbība” pēc būtības ietver gan daudzpusējo, gan divpusējo sadarbību. Vienlaikus, ZM ieskatā, nolikuma 6. punktā starptautiskās sadarbības tiesības būtu lietderīgi formulēt skaidrāk un nepārprotamāk.
Patreiz 6. punktā atsevišķi ir noteikta dalība starptautisko organizāciju rīkotajos pasākumos un starptautiskās sadarbības koordinēšana. Dalība šādos pasākumos ir viena no starptautiskās sadarbības īstenošanas darbībām, savukārt koordinēšana ir viena no sadarbības organizēšanas un saskaņošanas sastāvdaļām. Līdz ar to nav nepieciešams atsevišķi izcelt dalību starptautisko organizāciju rīkotajos pasākumos, ja ZM tiesības tiek formulētas kā tiesības īstenot starptautisko sadarbību kopumā. Attiecīgi nolikuma 6.1. apakšpunkts tiek precizēts izsakot to šādā redakcijā: “īstenot starptautisko sadarbību ministrijas kompetences jomās”, savukārt pašreizējais 6.3. apakšpunkts tiek svītrots. Šāds formulējums vienā tiesību normā aptvertu gan daudzpusējo, gan divpusējo starptautisko sadarbību, kā arī dažādās tās īstenošanas darbības.

 
	Anotācija (ex-ante)
1.3. Pašreizējā situācija, problēmas un risinājumi

	6.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 17.07.2026.)
Lūdzam papildināt noteikumu projekta anotācijas 1.3. sadaļu ar norādi uz tiesību normām, no kurām izriet nepieciešamība pirms pievienošanās juridiski nesaistošiem memorandiem, deklarācijām un starptautiskiem paziņojumiem saņemt Ministru kabineta saskaņojumu, kā arī norādīt konkrētus piemērus, kuros šāda nepieciešamība bijusi. Papildus lūdzam skaidrot, kādēļ ZM ieskatā nolikumā un citos valsts pārvaldes jomas normatīvajos aktos noteiktais regulējums nav pietiekams identificēto situāciju risināšanai.
Piedāvātā redakcija
-
	Ņemts vērā
Šobrīd spēkā esošajā normatīvajā regulējumā nav noteikta vispārēja prasība pirms juridiski nesaistošu starptautiskās sadarbības dokumentu parakstīšanas vai pievienošanās tiem saņemt Ministru kabineta saskaņojumu. Ministru kabineta iesaistes nepieciešamība vērtējama atbilstoši konkrētā dokumenta saturam un tajā ietverto jautājumu būtībai.

ZM nolikuma grozījumu mērķis ir skaidri nošķirt tiesības noslēgt starptautiskās sadarbības līgumus no tiesībām parakstīt vai pievienoties citiem starptautiskās sadarbības dokumentiem, ņemot vērā šo dokumentu atšķirīgo juridisko raksturu un darbības, ar kurām ZM tajos iesaistās.
Nolikuma 6.2. apakšpunktā šobrīd ir noteiktas tiesības noslēgt starptautiskās sadarbības līgumus, savukārt tiesības parakstīt vai pievienoties juridiski nesaistošiem starptautiskās sadarbības dokumentiem nolikumā nav tieši noteiktas. Tādēļ no tiesībām noslēgt starptautiskās sadarbības līgumus nav automātiski izsecināmas arī tiesības parakstīt vai pievienoties juridiski nesaistošiem dokumentiem.
Praksē esam identificējuši šādus piemērus:
1)sadarbības līgums ar ārvalsts ministriju - puses uzņemas konkrētas saistības, piemēram, informācijas apmaiņu, kopīgu projektu īstenošanu, ekspertu vizītes. Šeit darbība ir līguma noslēgšana.
2)kopīga deklarācija - ministrs paraksta politisku deklarāciju, kurā puses pauž kopīgu nostāju vai politisku apņemšanos, bet nerada juridiski izpildāmas saistības. Šeit darbība ir deklarācijas parakstīšana.
3)starptautiskas konferences noslēguma dokuments - ZM pievienojas dokumentam, ko jau ir izstrādājušas vairākas valstis/institūcijas. 
4)kopīgs starptautisks paziņojums - ZM pievienojas citu valstu vai institūciju kopīgam paziņojumam.

Vienlaikus, nolikuma grozījumu mērķis ir novērst neskaidrību par ZM kompetenci veikt konkrētas darbības ar juridiski nesaistošiem starptautiskās sadarbības dokumentiem.
Lai ZM kompetence būtu skaidra un nepārprotama, nolikuma 6.2. apakšpunktā papildus tiesībām noslēgt starptautiskās sadarbības līgumus tieši paredzētas tiesības parakstīt un pievienoties starptautiskās sadarbības dokumentiem, tostarp juridiski nesaistošām vienošanām.
 
	Anotācija (ex-ante)
1.3. Pašreizējā situācija, problēmas un risinājumi

	7.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru
	Iebildums (TM - 17.07.2026.)
Lūdzam izvērtēt, vai noteikumu projekta anotācijas 7.4. sadaļas 4. punktā pamatoti norādīts, ka ar noteikumu projektu ZM funkcijas un uzdevumi netiek mainīti (paplašināti vai sašaurināti).

Nolikuma 5.17. apakšpunkta spēkā esošā redakcija paredz ZM uzdevumu koordinēt darbu ar tajā minēto finanšu instrumentu finansētajiem projektiem, savukārt noteikumu projekta 1. punkts paredz nolikuma 5.17. apakšpunktā noteikt ZM uzdevumu nodrošināt tajā minēto finanšu instrumentu finansēto projektu plānošanu, vērtēšanu, īstenošanu, uzraudzību un kontroli. Tieslietu ministrijas ieskatā noteikumu projekta 1. punktā piedāvātais nolikuma 5.17. apakšpunkts salīdzinājumā ar nolikuma 5.17. apakšpunkta spēkā esošo redakciju paredz plašāku ZM uzdevuma tvērumu.
Piedāvātā redakcija
-
	Ņemts vērā
Precizēts nolikuma 5.17. apakšpunkts.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru

	8.
	Noteikumu konsolidētā versija
6.1. piedalīties starptautisku organizāciju un ārvalstu, tostarp Eiropas Savienības, institūciju rīkotajos pasākumos;
	Iebildums (TM - 17.07.2026.)
Lūdzam svītrot noteikumu projekta 3. punktu.

Nolikuma 6.1. apakšpunkta spēkā esošā redakcija noteic ZM tiesības piedalīties starptautisku organizāciju rīkotajos pasākumos. Vēršam uzmanību, ka arī Eiropas Savienība ir starptautiska organizācija. Turklāt, ievērojot regulējuma mērķi, ZM tiesības piedalīties starptautisku organizāciju rīkotajos pasākumos ietver arī pasākumus, kurus rīko šo organizāciju institūcijas.

Savukārt ZM tiesības piedalīties ārvalstu institūciju rīkotajos pasākumos izriet no nolikuma 6.2. un 6.3. apakšpunkta. Proti, dalība ārvalstu institūciju rīkotajās sanāksmēs, semināros, konferencēs, diskusijās un citos pasākumos ir viens no veidiem, kādā iestāde var īstenot savas tiesības noslēgt starptautiskās sadarbības līgumus un koordinēt starptautisko sadarbību.
 
Ievērojot minēto, vēršam uzmanību, ka nolikuma 6.1. apakšpunkts kopsakarā ar nolikuma 6.2. un 6.3. apakšpunktu jau šobrīd paredz ZM tiesības piedalīties Eiropas Savienības, kā arī Eiropas Savienības un ārvalstu institūciju rīkotajos pasākumos.
Piedāvātā redakcija
-
	Ņemts vērā
Lūdzu skatīt izziņas 1. un 2. punktu.
Lai skaidrāk noteiktu ZM kompetenci starptautiskās sadarbības jomā un novērstu iespēju atšķirīgi interpretēt nolikumā minēto starptautiskās sadarbības formu tvērumu, ZM ieskatā ir nepieciešams precizēt tiesību sadaļā ietverto regulējumu. Sākotnēji nolikuma 6.1. apakšpunkta precizējums tika piedāvāts nolikuma 5.21. apakšpunkta regulējuma kontekstā, lai nodrošinātu savstarpēji saskanīgas tiesību normas.
Ņemot vērā, ka nolikuma 6.1. apakšpunktā tiek piedāvāts noteikt tiesības “īstenot starptautisko sadarbību ministrijas kompetences jomās”, nav nepieciešams atsevišķi uzskaitīt konkrētas starptautiskās sadarbības formas. Līdz ar to dalība starptautisko organizāciju pasākumos būtu viena no starptautiskās sadarbības īstenošanas darbībām un nebūtu nepieciešams to atsevišķi izdalīt tiesību normā.
 
	Noteikumu konsolidētā versija
6.1. īstenot starptautisko sadarbību ministrijas kompetences jomās;

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 17.07.2026.)
Lai nodrošinātu regulējuma viennozīmīgu interpretāciju, lūdzam papildināt anotāciju ar atsaucēm uz normatīvajiem aktiem, kuros ir skaidrota Zemkopības ministrijas kompetence un darbības, ko sevī ietver Eiropas Savienības fondu un citu ārvalstu finanšu instrumentu finansēto ministrijas kompetencē esošo politikas jomas projektu plānošana, vērtēšana, īstenošana, uzraudzība un kontrole, vai arī īsi aprakstīt anotācijā katras šīs funkcijas ietvaros paredzētās darbības, skaidrojot, kādas ZM veicamās darbības sevī ietver projektu plānošana, vērtēšana, īstenošana, uzraudzība un kontrole. Piemēram, MK 2023.gada 31.janvāra noteikumi Nr.50 “Kārtība, kādā administrē un uzrauga Eiropas Lauksaimniecības garantiju fondu un Eiropas Lauksaimniecības fondu lauku attīstībai, kā arī valsts un Eiropas Savienības atbalstu lauksaimniecībai un lauku attīstībai 2023.–2027. gada plānošanas periodā.
Piedāvātā redakcija
-
	Ņemts vērā
Precizēts nolikuma 5.17. apakšpunkts un noteikumu projekta anotācija.
	Anotācija (ex-ante)
1.3. Pašreizējā situācija, problēmas un risinājumi

	10.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 17.07.2026.)
Lūdzam anotācijas 3.sadaļas punktā “Cita informācija” norādīt, ka nolikumā paredzētos uzdevumus un noteiktās tiesības Zemkopības ministrija īstenos esošo budžeta līdzekļu ietvaros.
 
Piedāvātā redakcija
-
	Ņemts vērā
-
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	11.
	Noteikumu konsolidētā versija
6.2. savas kompetences jomā noslēgt starptautiskās sadarbības līgumus un vienošanās, pievienoties juridiski nesaistošiem memorandiem, deklarācijām un citiem starptautiskiem paziņojumiem;
	Priekšlikums (TM - 17.07.2026.)
Aicinām noteikumu projekta 4. punktā piedāvātajā nolikuma 6.2. apakšpunktā svītrot vārdus "un vienošanās".

Informējam, ka starptautiskās sadarbības līgums pēc būtības ir vienošanās par starptautisko sadarbību, tādējādi nav konstatējama nepieciešamība nolikuma 6.2. apakšpunktā noteikt ZM tiesības noslēgt starptautiskās sadarbības līgumus un vienošanās.
Piedāvātā redakcija
-
	Ņemts vērā
Lūdzu skatīt izziņas 2. punktu.
Lai ZM kompetence būtu skaidra un nepārprotama, nolikuma 6.2. apakšpunktā papildus tiesībām noslēgt starptautiskās sadarbības līgumus tieši paredzētas tiesības parakstīt un pievienoties starptautiskās sadarbības dokumentiem, tostarp juridiski nesaistošām vienošanām.

